# Kravspesifikasjon Musikkavisen «Tungrocken»

**FORMÅL VED KRAVSPESIFIKASJONEN:**

Følgende kravspesifikasjons formål er å gi en overordnet beskrivelse over utviklingen av vårt produkt; i dette inngår spesifikasjoner av utviklingsmetode, formål ved produktet, samt begreper, tekniske spesifikasjoner og krav for produktet.

**Utvikling av produkt:**

I dette prosjektet har vi brukt SQL 2012 for å lage en database som skal holde informasjonen som nettsiden trenger for å fungere slik vi ønsker. Vi har brukt html og css for å lage nettsiden og php for å «snakke» mellom databasen og nettsiden. Vi har brukt programvaren «Git» og informasjonsbrønnen «github.com» for å kollaborere på prosjektet, slik at alle utviklerene har de oppdaterte filene i prosjektet til enhver tid.

Vi startet med å lage en database som vi såg for oss at en slik nettavis måtte ha. Deretter opprettet vi en webserver, og brukte mye tid på hvordan vi skulle få databasen og webserveren til å snakke sammen. Etter mye prøving og feiling, fikk vi serveren og databasen til å snakke sammen med php script.

Etter dette utviklet vi nettsidens utseende og funksjonalitet, slik at interaksjonen med database og server ville gå smertefritt. Som webserver brukte vi programmet XAMPP.

**Applikasjonens formål:**

Produktets formål er å tilby brukere en nettside der de kan tilegne seg informasjon om musikk av genren tungrock. På nettsiden vil det bli lansert artikler om artister og band. Det vil hovedsaklig være konsertanmeldelser og annen informasjon om artistene. Produktet er tilpasset brukere som selv ønsker å oppdrive informasjon om artister innen sjangeren tungrock.

Applikasjon vil være bygd opp slik at den har fire typer brukere. Administrator, journalist, betalende bruker og gjest(ikke betalende bruker). Der Administratoren har det overordnede ansvaret, der journalister har skrive og leserettigheter, dvs. at de kan skrive innhold og redigere innhold. Betalende brukere har leserettigheter, og kan kommentere innhold. De vil også ha mulighet til å «like» innhold eller andres kommentarer. Gjesten vil kun ha mulighet til å se deler av innholdet på nettsiden. Denne typen brukere vil ikke ha noen andre rettigheter. For å få leserettigheter må brukerene betale, slik at de kan se hele innholdet på nettsiden. Da får de et abonnement som kan fornyes, når det går ut.

**Applikasjonens funksjoner:**

Presentere artikler med nyheter, konsertanmeldelser osv. Det vil være et kommentarfelt under artiklene, slik at brukerene kan bidra i diskusjonen, komme med tilleggsinformasjon, synspunkter eller kritikk. Det vil være mulig å gi respons både på artikler og kommentarer med såkalte «likerklikk».

**Adminbrukeregenskaper:**

* Administrere brukerrettigheter
* Overordnet ansvar
* Alle rettigheter

**Journalistbrukeregenskaper:**

* Skrive og leserettigheter
* Ansvar for publisering og vedlikehold av innhold

**Betalende brukeregenskaper:**

* Leserettigheter
* Kommentering av innhold
* «Liker» funksjon på innhold, og på kommentarer som er skrevet om innhold

**Ikke betalende (gjest) brukeregenskaper:**

* Leserettigheter på deler av innholdet

**Tekniske definisjoner, akronymer og forkortelser**

**HTML:** (hyperText markup Language) er et markeringsspråk for formatering av nettsider med hypertekst og annen informasjon som kan vises i en nettleser.

**CSS** (Cascading Style Sheets) er et spark som brukes til å definer utseende på filer skrevet I HTML eller XML.

**PHP** (Hypertext Preprocessor) er et dynamisk, tolket og løst typet programmeringsspråk hovedsakling brukt for å utvikle dynamiske nettsider.

**XXAMP** er en gratis og «open source cross-platform web server solution pack» pakke utviklet av Apache Friends.